وەزارەتەگە لەبەیاننامەیگ رەسیە ئاژانس شەفەق نیوز راگەیان، وە گشتی ئمڕوو ئاسمان ئەور تەواویگە شەوەکیەگەی لە دهۆک دەسکەێدە واران وارین لە دویای نیمەڕوو گشت ناوچەیل گرێدەو لە وەخت شەو وارانەگە فرەترەو بوود و گرمەهڕیش ها وەگەردیا، پلەی گەرم وە (1-3) پلەی سیلیزی داوەزێد.
ئەرا سوو چوارشەممە دیاریکرد، لە ئەنجام زیایبوین و قویلەوبوین نزمە پاڵەپەستۆ دەریای ناوڕاس شەپوولیگ سەرتاسەری واران وارین تەواو ناوچەیلمان گرێدەو واران وارین مامناوەن و رفت لە ناوچە جیاوازەیل بوود، کاریگەریەگەی لەدویای نیمەڕوو زیایترەو بوود سەرەتا لە خورئاوای هەرێم و سنوور پارێزگای دهۆک وارانەگە تونەوبوود رفتە واران و گرمەهڕ بوود، و کاریگەریەگەی لە دویای نیمەڕوو درویژەو بوود ئەرا سنوور هەولێر  و ئیدارەی سۆران و ناوچە کویەیلە و سەنتەر پارێزگای هەولێر، لە وەخت ئیوارە درویژەو بوود ئەرا ناوچەیل پارێزگای کەرکوک و سلێمانی و هەڵەبجە، پلەی گەرما وە (3-5) پلەی سیلیزی بەرزەو بوود .
بەرزترین پلەی گەرما مەزەنەکریاگ وە پلەی سیلیزی :
هەولێر : 20
سلێمانی : 20
دهۆک : 18
کەرکوک : 23
هەڵەبجە : 21
زاخۆ : 17
سۆران : 17
گەرمیان : 26.
